‘สาลี่’เข้าเป้ารายได้พันล.ลูกผลิตเพิ่ม
SALEE มั่นใจรายได้โตเข้าเป้า 900-1,000 ล้านบาท คุยครึ่งปีหลังสดใสรับกำลังผลิตพุ่ง 30%
21 ส.ค. 2554

SALEE มั่นใจรายได้โตเข้าเป้า 900-1,000 ล้านบาท คุยครึ่งปีหลังสดใสรับกำลังผลิตพุ่ง 30%
นายสาทิส ตัตวธร กรรมการผู้จัดการ บริษัท สาลี่อุตสาหกรรม (SALEE) เปิดเผยว่า แนวโน้มผลการดำเนินงานในช่วงครึ่งปีหลังจะดีขึ้น เนื่องจากบริษัทในเครือ พาโก้ สาลี่ พริ้นท์ติ้ง ซื้อเครื่องพิมพ์ฉลากใหม่อีก 2 เครื่อง ทำให้กำลังการผลิตเพิ่มขึ้นประมาณ 25-30% และบริษัท สาลี่อุตสาหกรรมจัดซื้อเครื่องผลิตชิ้นส่วนพลาสติกอีก 8 เครื่อง เพิ่มกำลังการผลิตอีกประมาณ 20-30% 
“มั่นใจว่าทั้งปีนี้จะมีรายได้เข้าเป้าหมาย 900-1,000 ล้านบาท เติบโตประมาณ 30% จากปีก่อน ซึ่งการซื้อเครื่องจักรช่วยเพิ่มศักยภาพในการผลิตแล้วยังสามารถบริหารต้นทุนได้ดีด้วย” นายสาทิส กล่าว
ส่วนเหตุภัยพิบัติในญี่ปุ่นนั้น SALEE ได้รับผลกระทบเพียงเล็กน้อยเท่านั้น เพราะรายได้มาจากอุตสาหกรรมยานยนต์เพียง 5-10% ของรายรับรวม โดยลูกค้าหลักๆ ของบริษัทอยู่ในอุตสาหกรรมจักรยานยนต์ ซึ่งชิ้นส่วนทั้งหมดผลิตในประเทศ
ขณะที่รายรับจากอุตสาหกรรมอิเล็กทรอนิกส์คิดเป็น 1520% ของรายรับรวม ซึ่งปัจจุบันคำสั่งซื้อยังทรงตัว